Month dd, yyyy

ဆူ မိၢ်ပၢ်/ပှၢ်ကွၢ်ထွဲတၢ်,

စံးဘျုးဘၣ်နၤ လၢနဒုးပာ်ဃုာ်ပှၤ လၢတၢ်အံးထွဲကွၢ်ထွဲနဖိအပူၤအဃိန့ၣ်လီၤ.

ပသူၣ်အိၣ်သးအိၣ်တၢ်လၢနဖိအဂီၢ် ဖဲအဝဲဒိၣ်ထီၣ်ဒီးနုာ်လီၤဆူ ပှၤလိၣ်ဘိကတီၢ်အခါန့ၣ်လီၤ. ဖဲတၢ်ဆၢကတီၢ်အံၤ အခါ, အကါဒိၣ်လၢ အဝဲသ့ၣ်ကအိၣ်ဒီး ပှၤဟ့ၣ်ဆူၣ်ချ့တၢ်အံးထွဲကွၢ်ထွဲ လၢအဝဲသ့ၣ်နာ်ဒီးတဲသကိးတၢ်သ့တဂၤ န့ၣ်လီၤ. လၢတၢ်န့ၣ်အဃိ ပဟ့ၣ်နဖိအံၤ တၢ်ဆၢကတီၢ် ထဲဒၣ်လၢ အဝဲအပှၤဟ့ၣ်ဆူၣ်ချ့တၢ်ကွၢ်ထွဲဧိၤ စးထီၣ်လၢ အသးအိၣ် 11 နံၣ်န့ၣ်လီၤ. တၢ်အံၤကပျဲအီၤ လၢသံကွၢ် တၢ်သံကွၢ်တဖၣ် ဒီး ကမၤလိန့ၢ် ကျိၤကျဲလၢ ကပၢဆှၢရဲၣ်ကျဲၤ အနီၢ်ကစၢ် ဆူၣ်ချ့ဂ့ၢ်ဝီတၢ်အံးထွဲကွၢ်ထွဲန့ၣ်လီၤ. တၢ်အံၤမၤစၢၤစ့ၢ်ကီး ပှၤဟ့ၣ်ဆူၣ်ချ့တၢ်အံးထွဲကွၢ်ထွဲအံၤ လၢကသ့ၣ်ညါအါထီၣ်ဘၣ် နဖိအံၤအတၢ်အိၣ်ဆူၣ်အိၣ်ချ့အဂ့ၢ်အကျိၤန့ၣ်လီၤ.

ပှၤဟ့ၣ်ဆူၣ်ချ့တၢ်အံးထွဲကွၢ်ထွဲအံၤ ကတဲသကိးတၢ်ဒီးနဖိအံၤ ဘၣ်ဃး အတၢ်ထီၣ်ကၠိမၤသးဒ်လဲၣ်, တၢ်ပညိၣ်ဖီတၢၣ် တဖၣ်လၢခါဆူညါအဂီၢ်, တၢ်ရ့တံၤရ့သကိးတဖၣ် မ့တမ့ၢ် တၢ်အဲၣ်တၢ်ကွံ တၢ်ရ့လိာ်ဘၣ်ထွဲသးတဖၣ်, တၢ်သူၣ်ကိၢ် သးဂီၤဒီးသးဂ့ၢ်ဝီ တၢ်အိၣ်ဆူၣ်အိၣ်ချ့, မုၣ်ခွါဂ့ၢ်ဝီတၢ်ဘၣ်ထွဲ, ကသံၣ်မူၤဘှိးတဖၣ်, မ့တမ့ၢ် နီၢ်တဂၤအတၢ်မ့ၢ်တၢ် န့ၣ်လီၤ. နဖိအံၤအိၣ်ဒီး တၢ်ခွဲးတၢ်ယာ် လၢတၢ်အံးထွဲကွၢ်ထွဲအဘံၣ်အဘၢအဂီၢ် လၢအတၢ်အိၣ်ဆူၣ်အိၣ်ချ့ဂ့ၢ်ဝီ တနီၤနီၤအပူၤန့ၣ်လီၤ. မံၣ်နံၣ်စိထၣ်သဲစး စံးဝဲဒၣ်လၢ ပှၤသးစၢ်လၢ အသးအိၣ် 18 နံၣ်အဖီလာ်တဖၣ် ဟ့ၣ်ပျဲဟ့ၣ်ခွဲးဝဲ တၢ်တိစၢၤမၤစၢၤတဖၣ် ဒီး တၢ်မၤကွၢ်အစၢတဖၣ် လၢအဘၣ်ထွဲဒီး မုၣ်ခွါသွံၣ်ထံး တၢ်အိၣ်ဆူၣ်အိၣ်ချ့ ဒီး တၢ်စူးကါ ကသံၣ်မူၤဘှိး လၢအနီၢ်ကစၢ်ဒၣ်ဝဲသ့န့ၣ်လီၤ. နဖိမ့ၢ်မၤလိာ်ပှၤအဃိ, မ့တမ့ၢ် ပမ့ၢ်ဘၣ်ယိၣ်တၢ်လၢ နဖိအတၢ်အိၣ်ဆူၣ် အိၣ်ချ့ဒီးတၢ်ပူၤဖျဲးဘံၣ်ဘၢအဂီၢ်အဃိ, ပကဟ့ၣ်လီၤနၤထဲ တၢ်ဂ့ၢ်တၢ်ကျိၤ ဘၣ်ထွဲဒီး တၢ်ဂ့ၢ်ခိၣ်တီတဖၣ်အံၤန့ၣ်လီၤ. ပှၤဟ့ၣ်ဆူၣ်ချ့တၢ်ကွၢ်ထွဲအံၤ သဆၣ်ထီၣ်စ့ၢ်ကီးနၤလၢ ကစံးကတိၤသကိးတၢ်ဒီးနဖိအံၤ န့ၣ်လီၤ.

ပှၤဟ့ၣ်ဆူၣ်ချ့တၢ်ကွၢ်ထွဲအံၤ ဘၣ်သ့ၣ်သ့ၣ် ကဟ့ၣ်လီၤနၤစ့ၢ်ကီး နီၢ်တဂၤတၢ်ဆၢကတီၢ် ဒ်သိးကစံးဆၢ တၢ်သံကွၢ်လၢကအိၣ်ဒီးနၤတဖၣ်န့ၣ်လီၤ.

ဝံသးစူၤ ဒုးသ့ၣ်ညါဘၣ်ပှၤ နတၢ်ဘၣ်ယိၣ်ဘၣ်ဘီ မ့တမ့ၢ် တၢ်သံကွၢ် တခါလၢ်လၢ် တက့ၢ်.

လၢတၢ်မၤသကိးတၢ်အပူၤ,

Provider’s/clinic name  
Clinic  
Address  
###-###-####   
(optional) Author’s contact information  
[ကသံၣ်ဒၢး](http://www.health.state.mn.us/) ပှာ်ယဲၤသန့